ност, както е предвидено в приложенията, които представляват неразделна част от настоящото споразумение.Член 2Обхват на сътрудничеството1. Съгласно настоящото споразумение сътрудничеството се осъществява в обхвата на съответните компетенции на всяка страна, и включва по-специално следните области:а) Изследване на безопасността на реакторитеПреглед и анализ на въпросите на безопасността, и по-специално въздействието на безопасността на реакторите върху развитието на ядрената енергетика; определяне на подходящи техники за подобряване безопасността на реакторите чрез научно-изследователска и развойна дейност и оценъчни изследвания на действащи ядрени реактори, както и на нови типове ядрени реактори и горивни цикли.б) Управление и отстраняване на радиоактивните отпадъциОценяване и оптимизация на геоложкото отстраняване, както и научни аспекти на управлението на отпадъци с голям период на разпад.в) Радиационна защитаИзследвания, регулаторни аспекти, разработване на норми за безопасност, подготовка и обучение, като се обръща специално внимание на въздействието на ниски дози, промишленото излагане на въздействие и управлението на след аварийни ситуации.г) Извеждане от експлоатация на ядрени инсталацииСтратегии за извеждане от експлоатация и демонтиране на ядрени инсталации, включително радиологични аспекти.д) Контролиран термоядрен синтезЕкспериментални и теоретични дейности в областта на плазмената физика и изследване на ядрения синтез.е) Изследвания на ядрените приложения в селското стопанство, медицината и промишлеността.ж) Ядрени предпазни меркиРазработване и оценка на техники за измерване на ядрени материали и характеризиране на референтни материали за предпазни дейности, разработка на системи за отчитане и контрол на ядрени материали, превенция на незаконен трафик на ядрени материали.з) Изследване на взаимодействието между ядрената енергия и околната средаОценяване на възможностите за намаляване на влиянията върху околната среда.и) Други области от общ интерес, договорени между страните.2. Посоченото в този член сътрудничество между страните може също така да се осъществява между физически лица и предприятия, създадени на съответните територии на страните.Член 3Условия на сътрудничеството1. Сътрудничеството се осъществява в частност чрез:- участие на аржентински изследователски центрове в изследователски проекти, осъществявани в рамките на съответните изследователски програми на Общността, както и реципрочно участие на изследователски центрове на Общността в аржентински проекти в подобни области на изследване; що се касае до аржентинското участие в изследователски проекти на Общността, това участие се подчинява на правилата, валидни за участието на предприятия, изследователски центрове и университети в изследователските програми на Общността, предвидени в Решение на Съвета на Европейския съюз от 21 ноември 1994 г. относно правилата за участието на предприятия, изследователски центрове и университети в изследователските и обучаващи дейности на Европейската общност за атомна енергия [1];- обмен на техническа информация посредством, inter alia, доклади, посещения, семинари, технически срещи;- обмен на служители от участващи лаборатории и/или органи от двете страни, включително с цел обучение;- обмен на образци, материали, инструменти и апарати за експериментални цели;- балансирано участие в съвместни проучвания и дейности.Съвместните изследователски проекти започват след като участниците подпишат Съвместен план за управление на технологиите (СПУТ), посочен в приложенията.2. Доколкото това е необходимо, страните, посредством съответните си органи, ще сключват конкретни споразумения в рамките и съгласно условията на настоящото споразумение за определяне на обхвата, сроковете и условията за осъществяване на дейностите по сътрудничеството, които могат да бъдат договорени между страните и/или органите, на които всяка страна може да възложи такива дейности.Тези конкретни споразумения